《扬州慢 留别孙晴斋》
宋代·李恰

碛漠沙尘，边楼烟雨，论交算是心知。猛凄飙乍厉，触别绪丝丝。

心凉夕、虫吟幽怨，冷灯凝豆，萤影侵帏。奈浮云、踪迹无端，又惹沾衣。

稻粱作计，笑天涯、何事奔驰。早射虎山空，盘雕路迥，怕说襟期。

家在洞庭深处，湘波碧，都是相思。念人间沧海，朝朝多少迁移。

作者简介：宋赣州赣县人，字和卿，号云峰居士。李珙子。孝宗淳熙间进士。授安福县尉，累迁左司谏。尝上封事，辞气激烈。因忤韩侂胄罢归，筑圃云峰以居。